ডিজিটেল সংবাদ ,নগাঁওঃ যুৱ প্ৰজন্মৰ প্ৰতিভাৱান লেখিকা শৰ্মিষ্ঠা প্ৰীতমৰ ৰহাৰ ফুলগুৰিৰ বাসগৃহত বুধবাৰে নিশা উপস্হিত হৈ নগাঁও সদৰ সমষ্টিৰ বিধায়ক ৰূপক শৰ্মাই সু লেখিকা গৰাকীৰ স্বাস্থ্যৰ বুজ লয় । শাৰীৰিক অসুস্হতাৰ মাজতে লেখিকা শৰ্মিষ্ঠা প্ৰীতমে নিজৰ সৃষ্টিৰাজিৰ বাবে ২০১২ বৰ্ষত মুনীন বৰকটকী বঁটা,২০১৬ বৰ্ষত ৰাজ্য চৰকাৰৰ সাহিত্য বঁটা,২০১৭ চনত গীতাঞ্জলি বৰুৱা মিলি সাহিত্য বঁটা, ২০১৭ বৰ্ষত দেৱচন্স বিশেষ সাহিত্য প্ৰতিভা বঁটা আৰু হোমেন বৰগোহাঞি সাহিত্য বঁটা, ২০২০ বৰ্ষৰ অক্লান্ত উত্তৰ পুৰুষ বঁটাৰ উপৰি কেইবাটাও জলপানি লাভ কৰি ৰাজ্যৰ সাহিত্য জগতত এটি চিনাকি নাম হৈ পৰে।
চিকিৎসকৰ মতে ৰোগ বিধৰ পৰা আৰোগ্য লাভ কৰিবলৈ পাঁচ বছৰ এই ব্যয়বহুল চিকিৎসাৰ প্ৰয়োজন হব। আনহাতে সুস্থ হৈ উঠাৰ ক্ষেত্রত এই চিকিৎসা ব্যৱস্হাই যুৱ প্ৰজন্মৰ প্ৰতিভাৱান লেখিকা গৰাকীলৈ আশাৰ বতৰা কঢ়িয়াই আনিছে যদিও অত্যন্ত ব্যয়বহুল চিকিৎসা ব্যয়ৰ বাবে তেওঁ বৰ্তমান থমকি ৰব লগাত পৰিছে । সেয়ে সামাজিক মাধ্যম যোগে শৰ্মিষ্ঠাৰ লগতে একাংশ ব্যক্তি তথা অনুষ্ঠানে অসমৰ মুখ্যমন্ত্ৰীৰ লগতে ৰাইজৰ সহায় বিচাৰি আহ্বান জনায় । শৰ্মিষ্ঠাৰ আহ্বানৰ প্ৰতি সঁহাৰি জনাই বিভিন্নজন শুভাকাংক্ষী আহি তেওঁৰ কাষত থিয় দিয়ে।
